  Майя Бывальцева 28-тӥ толсуре Вавож ёросысь Уё (Уё-Докья) гуртын «Луч» гурт возёслэсь выль гидзэ сӥё-дано усьтӥзы. Со йӧл кысконэз 10 процентлы — араз 2 сюрс 200 тоннаозь вуттыны луонлык сётоз. Лэсьтӥськон 105 миллион 800 сюрс манет тыр усиз, со пӧлысь 30 миллион манетэз — кредит. Фото: Дмитрий Винокуров © udmurt.media Гидын 400 йыр пудоез думытэк возьыны чакламын. Татын скалъёсты кысконын тужгес туала амал — Израильысь технология кутэмын. Выль фермалы луыса возёсын пудозы 100 йырлы йылоз, нош йӧл кыскон араз 700 тонналы будоз. Гидэз усьтонэ элькун кивалтэтлэн тӧроезлэн нырысетӥ воштӥсез Александр Свинин пыриськиз. Ӟечкыласько туала выль фермаез усьтонэн, ми азьланяз но соосты лэсьтонлы юрттомы. Озьы ик федерал коньдэтысь уксё басьтон понна куриськонъёс сётыны юрттомы. Тау лэсьтӥськисьёслы но гуртын ужасьёслы Александр Свинин Солэн кылъёсызъя, йӧл но йӧл ужпӧр Удмуртиысь экономикаез азинтонлэн одӥгез валтӥсь удысэз луэ. Элькун программая одӥг йыр пудо инты пуктэм понна возёсъёслы 50 сюрс манет тыро. Со дыре ик 400-лэсь трос пудолы чаклам гид пуктӥсьёс федерал коньдэтысь субсидия басьтыны быгато. 2018-тӥ арын отысь коньдон басьтыны ужпум сылоз. Фото: Дмитрий Винокуров © udmurt.media Вавож ёрослэн тӧроез Николай Чайников журналистъёслы скал вордонэз азинтонъя чакланъёссы сярысь вераз. Та дыре 400 йырлы гид пуктэ бускель возёс но — «Гордый Октябрь». 1 сюрс 200 йырлы лэсьтӥськонэз кутске Мичурин нимо колхоз, озьы ик чакланъёсын «Колос» колхозын 1 сюрс 600 йырлы гид пуктон Николай ЧайниковСолэн верамезъя, та ӵектосъёс федерал субсидия басьтыны быгатозы. Соин валче 2010-тӥ арлы ёросысь возёсъёс ватсаса 10 сюрс тонна йӧл кыскозы, нош пудо уллё 1 сюрс 500 йырлы будоз. Тодэ вайытом, 2018-тӥ арын толшоре-тулыспалэ Удмуртиын гурт возёсэз азинтонъя выль стратегиез кылдытозы. Тегъёс: Вавож Удмуртия гуртвозёс йӧл пудовордон АлександрСвинин  